open-index/open-wikipedia-markdown huggingface dataset:
इंग्लैण्ड राज्य

**इंग्लैण्ड राजशाही**() यानि **आंग्ल राजतांत्रिक राज्य**, जिसे आम वार्ता में केवल **इंग्लैण्ड**(ब्रिटिश उच्चारण:*इंग्लॆन्ड्*) कहा जाता था, ग्रेट ब्रिटेन द्वीप पर स्थित एक पूर्व सार्वभौमिक एकराष्टिय राजतांत्रिक राज्य था। इंग्लैंड का उदय १०वीं शताब्दी में विभिन्न आंग्ल-सैक्सन रजवाड़ों में से हुआ था, यह १७०७ में स्कॉटलैंड राजशाही के साथ विलय तथा ग्रेट ब्रिटेन राजशाही की स्थापना तक असतित्व में रहा। ११वीं सदी में वर्त्तमान फ्रांस के नॉरमेंडी के तट से नार्मन लोगों ने आक्रमण कर इंग्लैंड पर विजय प्राप्त कर लिया था, जिस समय इंग्लैंड की राजधानी को विंचेस्टर से लंदन हस्तांतरित कर दिया गया था। अपने इतिहास के दौरान, इंग्लैंड पर चार विभिन्न वंशों का राज रहा था:नॉर्मन वंश १०६६-११५४, प्लैंटेजेनट वंश ११५४-१४८५, ट्यूडर वंश १४८५-१६०३ और स्टुअर्ट वंश १६०३-१७१४, हालाँकि इन सब को विभक्त राजवंश माना जाता है, परंतु ये सारे घराने, अंत्यतः नॉर्मनों के ही वंशज हैं। 

नार्मन शासन की शुरुआत के बाद से एंग्लो-सैक्सन भाषा(पुरानी अंग्रेज़ी) में फ़्रांसिस भाषा का प्रभाव अत्यंत बढ़ गया और आधुनिक अंग्रेज़ी विकसित हुई। १३वीं सदी के अंत तक इंग्लैंड ने वेल्स रियासत पर अपना अधिकार जमा लिया और १६वीं सदी में वेल्स को इंग्लैंड में पूर्णतः विलीन कर लिया गया। वेल्स पर अधिक्रमण ने इंग्लैंड को यूरोप के एक प्रमुख सैन्य शक्ति के रूप में स्थापित कर दिया। ट्यूडर काल ने अंग्रेज़ी नवजागरण के काल को देखा, जोकि अंग्रेज़ी भाषा और संस्कृति के लिहाज़ से सबसे महत्वपूर्ण काल था। राजा हेनरी अष्टम् के राज ने अंग्रेज़ी पुनःस्थापन के काल को देखा, और तत्पश्चात उनकी पुत्री एलिज़ाबेथ प्र॰ के राज में पारित एलिज़ाबेथन धार्मिक समाधान ने चर्च ऑफ़ इंग्लैंड की स्वायत्तता पुनःस्थापि की, और इसने इंग्लैंड को एक प्राथमिक यूरोपीय महाशक्ति के रूप में स्थापित कर दिया। एलिज़ाबेथन युग में इंग्लैंड ने नई दुनिया(अमरीकी महाद्वीप) के बड़े हिस्से पर अपना अधिकार स्थापित किया और अपने उपनिवेश स्थापित किये, जिसके साथ आगामी ब्रिटिश साम्राज्य की नीव पड़ी। इंग्लैंड में मैग्ना कार्टा और बिल ऑफ़ राइट्स, १६८९ जैसे ऐतिहासिक विधान पारित हुए, जिसके बदौलत संसद की शक्ति बढ़ती गयी, और शासक की शक्तियों व अधिकारों पर अनेक सीमाएँ और अंकुश लगाए गए, जोकि आगे जाकर एक विशेष प्रशासनिक व्यवस्था के रूप में विकसित हुई, जिसे वेस्टमिंस्टर प्रणाली कहा जाता है। 

१६०३ में रानी एलिज़ाबेथ के निधन के पश्चात स्कॉटलैंड के राजा जेम्स षष्टम् ने इंग्लैंड के सिंघासन को उत्तराधिकृत किया, और इस के साथ इंग्लैंड, स्कॉटलैंड और आयरलैंड के साथ व्यक्तिगत विलय की स्थिति में आ गया, तथा स्टुअर्ट वंश के राज का प्रारम्भ हुआ। स्टुअर्ट काल में, अंग्रेज़ी गृह युद्ध हुआ, जोकि चार्ल्स प्रथम के प्राणदंड के साथ समाप्त हुआ, परंतु इस गृहयुद्ध ने शासक के शासनाधिकार पर अनेक अंकुश लगा दिए, और शासक को संसद की स्वीकृति के बिना शासन करने से वंचित कर दिया। १ मई १७०७ को, विलय के अधिनियमों के तहत इंग्लैंड का स्कॉटलैंड के साथ विलय होगया और संयुक्त ग्रेट ब्रिटेन राजशाही की स्थापम हुई।

## इन्हें भी देखें
*इंग्लैंड के शासकों की सूची
*इंग्लैंड का इतिहास
*यूनाइटेड किंगडम का इतिहास
*ग्रेट ब्रिटेन
*ग्रेट ब्रिटेन राजशाही
*इंग्लैंड
*स्कॉटलैंड
*ऍक्ट ऑफ़ यूनियन, १७०७
*ऍक्ट ऑफ़ सेटलमेंट, १७०१
*आयरलैंड की जागीरदारी
*आयरलैंड राजशाही

## सन्दर्भ

## बाहरी कड़ियाँ

श्रेणी:यूनाइटेड किंगडम का इतिहास
श्रेणी:ग्रेट ब्रिटेन का इतिहास
श्रेणी:यूरोप का इतिहास
श्रेणी:इंग्लैंड का इतिहास
श्रेणी:ब्रिटेन का इतिहास
आईडेनटीसिक

**आईडेनटीसिक** (en:Identisick) फ्रेंच डेथ मेटल बैंड बेनाइटेड (Benighted) के द्वारा जारी किया गया चौथा एलबम है। इसे ऐडीपोसर (Adipocère) ने १० फरवरी २००६ में ध्वन्यांकित किया था।

## सन्दर्भ

श्रेणी:फ्रांसीसी संगीत
सार्वदेशिक आर्य प्रतिनिधि सभा

**सार्वदेशिक आर्य प्रतिनिधि सभा** आर्यसमाज की सर्वोच्च संस्था है। इसकी स्थापना स्वामी श्रद्धानन्द द्वारा की गयी थी ताकि विश्व के सभी भागों में स्थित आर्यसमाज का समुचित प्रबन्धन करने में सुविधा हो। इसकी साधारण सभा में विश्व के विभिन्न आर्यसमाज संस्थाओं से चुने गये २१ सदस्य होते हैं। ये सदस्य प्रत्येक तीसरे वर्ष एक कार्यकारिणी का चुनाव करते हैं। इसका मुख्यालय दिल्ली में है।

## प्रमुख आर्य प्रतिनिधि सभाएँ
*फिजी आर्य प्रतिनिधि सभा
*दिल्ली आर्य प्रतिनिधि सभा
*पंजाब आर्य प्रतिनिधि सभा
*हरियाणा आर्य प्रतिनिधि सभा
* छत्तीसगढ़ आर्य प्रतिनिधि सभा
* उत्तर प्रदेश आर्य प्रतिनिधि सभा

## इन्हें भी देखें
*परोपकारिणी सभा

## सन्दर्भ

श्रेणी:आर्य समाज
वैज्ञानिक लेखन

**वैज्ञानिक लेखन** (Scientific writing) से अभिप्राय 'विज्ञान के लिये लिखना' है। विज्ञान लेखन का अर्थ है, विज्ञान, आयुर्विज्ञान, प्रौद्योगिकी के बारे में सामान्य जनता के पढ़ने के लिये लिखना। वैज्ञानिक लेखन पत्रिकाओं, समाचारपत्रों, लोकप्रिय पुस्तकों, संग्रहालय की दीवारों, टीवी और रेडियो कार्यक्रमों तथा इन्टरनेट आदि माध्यमों पर प्रकाशित हो सकता है।

## प्राचीन भारतीय वैज्ञानिक साहित्य में वैज्ञानिक लेखन
भारत में वैज्ञानिक विषयों पर लेखन की बहुत प्राचीन परम्परा रही है। गणित, ज्योतिष, आयुर्वेद, स्थापत्य, व्याकरण आदि पर अनेकानेक ग्रन्थ रचे गये। इन ग्रन्थों में पुराने ग्रन्थों या उनके रचनाकारों का नामोल्लेख करने की परम्परा थी। ग्रन्थों के भाष्य भी लिखे जाते थे क्योंकि मूल ग्रन्थ संक्षिप्त या सूत्ररूप में होते थे। इसके साथ ही ग्रन्थों को लिखते समय विषय को वैज्ञानिक ढंग से अभिव्यत करने की विधियों पर भी गहन चिन्तन हुआ है।

तन्त्रयुक्ति, ताच्छील्य, कल्पना आदि का वर्णन प्राचीन ग्रन्थों में हुआ है। इनका उपयोग वैज्ञानिक साहित्य की गुणवत्ता को स्तरीय बनाये रखने के लिये किया जाता था। इन सुस्थापित लेखन-पद्धतियों के कारण ही संहिताएँ, संग्रह-ग्रन्थ, और निघण्टु आदि की रचना इतनी एकरूपता लिये हुए हो सकी और अच्छे स्तर का साहित्य निर्मित हुआ। न्यायशास्त्र अन्य सभी शास्त्रों के लिये तर्कशास्त्र का मूलग्रन्थ है। इसमें पांच अवयवों (पञ्चावयव) का विधान बताया गया है-
: *    प्रतिज्ञाहेतूदाहरणोपनयनिगमनानि अवयवाः॥ * (न्यायसूत्र 1.३२)
पञ्चावयव के अन्तर्गत (१) प्रतिज्ञा (hypothesis) (२) हेतु  (३) उदाहरण (४) उपनय और (५) निगमन आते हैं। 

चरकसंहिता के विमानस्थान में 'शास्त्रपरीक्षा' नाम से वैज्ञानिक लेखन के लिये आवश्यक तत्त्वों का वर्णन किया गया है। इनको वहाँ 'तन्त्रगुण' कहा गया है। तन्त्रगुण के अन्तर्गत लेखन की भाषा, क्रम, मात्रा (विस्तार), विधि आदि आते हैं।

यद्यपि ये गुण, आयुर्वेद के ग्रन्थों के लिये बताये गये हैं, किन्तु ये अन्य शास्त्रों की संहिताओं के लिये भी सत्य हैं। 
: *बुद्धिमानात्मनःकार्यगुरुलाघवंकर्मफलमनुबन्धंदेशकालौचविदित्वायुक्तिदर्शनाद्भिषग्बुभूषुःशास्त्रमेवादितःपरीक्षेत।* (चरकसंहिता 8.3)

ये गुण निम्नलिखित हैं-
:   सुमहत् , यशस्विधीरपुरुषासेवितम् , अर्थबहुलम् , आप्तजनपूजितम् , त्रिविधशिष्यबुद्धिहितम् , अपगतपुनरुक्तदोषम् , आर्षम् , सुप्रणीतसूत्रभाष्यसङ्ग्रहक्रम् ,     स्वाधारम्, अनवपतितशब्दम्, अकष्टशब्दम् , पुष्कलाभिधानम् , क्रमागतार्थम् , अतत्त्वविनिश्चयप्रधानम्, असङ्गतार्थम् , असङ्कुलप्रकरणम् , आशुप्रबोधकम् , क्षणवच्चोदाहरणवच्च ।

## इन्हें भी देखें
*वैज्ञानिक साहित्य
*विज्ञान संचार
*तन्त्रयुक्ति

## बाहरी कड़ियाँ
*हिंदी में वैज्ञानिक लेखन (ऋषभ देव शर्मा)
*हिन्दी में वैज्ञानिक साहित्य सृजन की स्थिति
*विज्ञान लेखन क्या है और क्या नहीं (ओमप्रकाश कश्यप)

## सन्दर्भ
2016 ग्रीष्मकालीन ओलंपिक में तीरंदाजी

**तीरंदाजी** पर **[[2016 ग्रीष्मकालीन ओलम्पिक|2016 के ग्रीष्मकालीन ओलंपिक]]** को रियो डी जनेरियो में आयोजित किया गया है। यह सात दिन की अवधि 6 से 12 अगस्त तक हुआ। इसमें कुल चार स्पर्धा का आयोजन हुआ।

## प्रतियोगिता का प्रारूप
इसमें कुल 128 एथलीटों ने भाग लिया। जिसमें पुरुष एकल, महिला एकल, पुरुषों की टीम और महिला टीम है। 

सभी चार स्पर्धा में तीरंदाजी का आयोजन विश्व तीरंदाजी-अनुमोदित 70 मीटर की दूरी और नियमों के साथ होता है। प्रारंभिक दौर के लिए सभी 64 तीरंदाजों को लिया जाता है। प्रत्येक तीरंदाज को मारने के लिए 72 तीर मिलते हैं और उन्हें उनके स्कोर के अनुसार 1 से 64 के क्रम में रखा जाता है।

### एकल स्पर्धा
एकल स्पर्धा में 64 प्रतियोगी भाग लेते हैं। उनके स्कोर के अनुसार ही आगे उनका स्थान तय होता है।

### टीम
टीम वाले स्पर्धा में शीर्ष चार टीम को आगे जाने का मौका मिलता है और बचे हुए आठ टीम जो पाँच से बारहवें स्थान में हैं, उन्हें और चार बचे हुए जगह के लिए आपस में स्पर्धा करना होता है। शेष चार स्थानों में आने वाले क्वार्टर फाइनल में जाते हैं।

## अनुसूची
सभी समय ब्राज़ील के समय (UTC−3) अनुसार है।

## सन्दर्भ

श्रेणी:ग्रीष्मकालीन ओलम्पिक
चाँदकरण शारदा

**चाँदकरण शारदा** (1888 - 1957) भारत के समाजसेवी, स्वतन्त्रता संग्राम सेनानी, वकील, हिन्दीसेवी एवं प्रसिद्ध आर्यसमाजी थे।

## सन्दर्भ

## बाहरी कड़ियाँ
*कुँवर चाँदकरण शारदा
*दलितोद्धार (लेखक-कुँवर चाँदकरण शारदा)

श्रेणी:समाजसेवी
कोलाज अटकल

**कोलाज ऊहा** या **कोलाज अटकल** (Collatz conjecture) गणित की एक ऊहा (conjecture) है जिसका नामकरण लोथर कोलाज़ (Lothar Collatz) के नाम पर हुआ है जिसने सन १९३७ में इसे प्रस्तावित किया था।

## बाहरी कड़ियाँ
*कोलाज़ अनुमान (Collatz Conjecture) (गणितांजलि)

श्रेणी:ऊहा
2016 ग्रीष्मकालीन ओलंपिक में बैडमिंटन

2016 के ग्रीष्मकालीन ओलंपिक में बैडमिंटन का आयोजन रियो डी जनेरियो में किया गया है। यह 11 से 20 जुलाई के मध्य 172 प्रतिभागियों के साथ पूरा होगा। इसमें पुरुष एकल, पुरुष युगल, महिला एकल, महिला युगल और मिश्रित युगल हैं

यह 2012 के प्रारूप के समान ही है। बैडमिंटन वर्ल्ड फेडरेशन का गठन इससे पहले कई फिक्सिंग के मामले सामने आने के बाद किया गया था। यह इसके नियमों में कई परिवर्तन कर चुका है। 

## योग्यता
ओलंपिक में योग्यता की अवधि में जगह 4 मई, 2015 और 1 मई, 2016 के मध्य तय हुआ और बैडमिंटन वर्ल्ड फेडरेशन रैंकिंग की सूची निर्धारित कर 5 मई, 2016 को प्रकाशित किया। पिछले स्पर्धा से अलग, इस बार कोई भी देश केवल दो खिलाड़ियों को पुरुष एकल और महिला एकल में भेज सकता है, यदि वें विश्व के शीर्ष 16 में हों। यदि नहीं तो केवल एक के लिए ही स्थान रहेगा। इसी तरह का नियम युगल के लिए भी लागू किया गया है। इसमें युगल तभी हिस्सा ले सकते हैं, जब वह दोनों युगल शीर्ष 8 में हों। केवल एक युगल के लिए केवल एक ही स्थान दिया जाता है यदि शीर्ष 16 तक का स्थान बचा हुआ हो।

यदि कोई खिलाड़ी एक महाद्वीप से इसके योग्य नहीं होता है तो वहाँ के सबसे अच्छे खिलाड़ी को वह स्थान मिल जाता है।

## भागीदारी

## सन्दर्भ

श्रेणी:ग्रीष्मकालीन ओलम्पिक
ब्लूमफ़ील्ड

* मॉरिस ब्लूमफ़ील्ड -- अमेरिकी दार्शनिक और संस्कृत के विद्वान्
* लियोनार्ड ब्लूमफ़ील्ड --  अमेरिकी भाषावैज्ञानिक जिन्होने १९३० तथा १९४० के दशक में अमेरिका में संरचनात्मक भाषावविज्ञान की नींव रखी।
लियोनार्ड ब्लूमफ़ील्ड

**लिओनार्ड ब्लूमफिल्ड** (Leonard Bloomfield ; 1 अप्रैल, 1887 – 18 अप्रैल, 1949) अमेरिका के भाषावैज्ञानिक थे जिन्होने १९३० तथा १९४० के दशक में अमेरिका में संरचनात्मक भाषावविज्ञान की नींव रखी।

श्रेणी:भाषावैज्ञानिक
श्रेणी:संस्कृत विद्वान
पिस्तौल

**पिस्तौल** (pistol), एक प्रकार की हैंडगन है। जिसमे गोलियों से भरी हुई एक मैगज़ीन लगाई जाती हैं

श्रेणी:आग्नेयास्त्र
मुहम्मद हुसैन आजाद

**मुहम्मद हुसैन आजाद** एक प्रसिद्ध उर्दू लेखक थे। उनके द्वारा रचित 'अबे हयात' (जीवन-अमृत)बहुत प्रसिद्ध है।

श्रेणी:उर्दू साहित्यकार
स्कॉट्लैण्ड राज्य

**स्कॉटलैण्ड राजशाही**(; ), सामान्यतः **स्कॉटलैंड** पश्चिमोत्तर यूरोप खण्ड पर स्थित एक पूर्व ऐतिहासिक राज्य था, परंपरानुसार कहा जाता है की उसकी स्थापना सन् ८४३ में हुई थी। १७०७ में स्कॉटलैंड ने इंग्लैण्ड राज्य के साथ सम्मिलित होकर संयुक्त, ग्रेट ब्रिटेन राज्य स्थापित किया। ९वीं शताब्दी में स्थापना से १८वीं शताब्दी में इंग्लैण्ड के साथ विलय के बीच, स्कॉटलैंड की अधिकारभूमि बढ़ती-घटती रही परंतु प्रभावी रूप से यह राज्य, अपनी अस्तित्व के दौरान, मूलतः ग्रेट ब्रिटेन द्वीप की उत्तरी तियाही भाग पर अवस्थित था। यह पूर्व, पश्चिम और उत्तर दिशा में समुद्र तट से घिरा था और दक्षिण में इसकी इंग्लैण्ड के साथ भूमिगत सीमा थी।

ऐतिहासिक रूप से स्कॉटलैंड ने इंग्लैण्ड द्वारा अनेक आक्रमण झेले थे, परंतु रोबर्ट प्र॰ के नेतृत्व में स्कॉटलैंड ने एक सफल स्वतंत्रता युद्ध लड़ा और पूरे उत्तर मध्यकाल के दौरान एक विभक्त राज्य के रूप में स्थापित रहा। वर्ष १६०३ में, इंग्लैंड की रानी एलिज़ाबेथ प्रथम के निधन पश्चात, स्कॉटलैंड के राजा जेम्स प्रथम, इंग्लैंड के सिंघासन के भी वारिस बने, तथा स्कॉटलैंड, इंग्लैंड के साथ एक व्यक्तिगत संयुक्ति की स्थिति में आगयी। वर्ष १७०७ में इन दोनों देशों ने सम्मिलित रूप से आपस में विलय कर संयुक्त ग्रेट ब्रिटेन राज्य स्थापित किया।

१४८२ में इंग्लैण्ड द्वारा बर्विक के क़िले पर अंग्रेज़ी कब्ज़े के बाद से, इस राज्य की सीमाएँ वर्त्तमान स्कॉटलैंड की सीमाओं के समान था।

## इन्हें भी देखें
*स्कॉटलैंड के शासकों की सूची
*स्कॉटलैंड का इतिहास
*यूनाइटेड किंगडम का इतिहास
*ग्रेट ब्रिटेन
*ग्रेट ब्रिटेन राजशाही
*इंग्लैंड
*स्कॉटलैंड
*ऍक्ट ऑफ़ यूनियन, १७०७
*ऍक्ट ऑफ़ सेटलमेंट, १७०१
*आयरलैंड की जागीरदारी

## सन्दर्भ

## बाहरी कड़ियाँ

श्रेणी:यूनाइटेड किंगडम का इतिहास
श्रेणी:स्कॉटलैंड का इतिहास
श्रेणी:यूरोप का इतिहास
श्रेणी:ग्रेट ब्रिटेन का इतिहास
श्रेणी:ब्रिटेन का इतिहास
कैलपाल

**[https://p5rfc.com/ Persona 5 Royal Fusion Calculator] ** 

श्रेणी:नेपाल के गाँव
सविता पूनिया

**सविता पूनिया** () (जन्म ११ जून १९९०) एक भारतीय जोधकां सिरसा हरियाणा से हॉकी की महिला खिलाड़ी है। ये हॉकी में एक गोल-कीपर है। इन्होंने 2016 ग्रीष्मकालीन ओलम्पिक में भी हिस्सा लिया।

## सन्दर्भ

श्रेणी:जीवित लोग
श्रेणी:महिला हॉकी खिलाड़ी
श्रेणी:हरियाणा के खिलाड़ी
श्रेणी:1990 में जन्मे लोग
श्रेणी:भारतीय महिला खिलाड़ी 
पद्मश्री 2026
फॉरेंसिक जीवविज्ञान

**न्यायालयिक जीवविज्ञान** एक आवेदन है जीवविज्ञान का जो कानून प्रवर्तन से जुड़ा हुआ है। 
यह न्यायालयिक मानव विज्ञान, वनस्पति विज्ञान फोरेंसिक , न्यायालयिक कीट विज्ञान , न्यायालयिक ओडोंटलजी और विभिन्न डीएनए या प्रोटीन आधारित तकनीक इस मे शामिल है। 
अपराधिक स्थान पर मिले सबूतो का विश्लेषण करना और उनसे अपराध साबित करना फॉरेंसिक का काम है। 
अपराधिक स्थान पर मिले खून, कोई जनवर या व्यक्ति का शरीर इन सब से अपराध और अपराधी का पता लगाया जा सकता है। 

## प्रकार

**फॉरेंसिक मानवविज्ञान**

फॉरेंसिक मानवविज्ञान मे अवशेष की पहचान करना और उसे बरामद करना करना। बस इतना ही नही बल्की अवशेष से पता लगाना की वह कोण थे। 
जाति, लिंग, उम्र और कद दोनों अक्सर अवशेष मापने और हड्डियों में संरचनात्मक सुराग की तलाश के द्वारा निर्धारित किया जा सकता है।

**वनस्पति विज्ञान फोरेंसिक**

लाश पर मिले फूल, पत्ती या पुष्प-रेणु या पराग से यह पता लगया जा सखता है की अपराध कब और कहा हुआ है। या मृत्यु के बाद अगर जगह बदली गई हो। 
पुष्प-रेणु या पराग (pollen) न नष्ट होने वाली पदार्थ है उस के विश्लेषण से पता लगया जा सकता है वह कोसे पेड़ या पोधे का है उस समय वह पोधा वहा था।
फोरेनिस्क मे पुष्प-रेणु या पराग की अध्ययन को फॉरेंसिक पल्यनोलोग्य (palynology) कहा जाता है। 

**फॉरेंसिक ओडोंटलजी** 

फॉरेंसिक की साखा जिसमे विश्लेषण होता है दातों का। दात एक एसी धातु है जो सडती नही है या जलाने से नष्ट नही होती है। अपराधिक स्थान पर दात से व्यक्ति की पहचान की या सखती है। 
दंतवल्क मनुष्ये की सबसे ठोस पदार्थ है। 

**फॉरेंसिक डीएनए**

डीएनए से किसी भी व्यक्ति की पहचान की जा सखती है। हर व्यक्ति का अलग डीएनए होता है। अपराधिक स्थान पर मिले थोडेसे मिले खून से भी डीएनए का विश्लेषण कर के व्यक्ति की पहचान पता लगया जा साखाता है। 

## सन्दर्भ
*bio-forensics.com, bioFORENSICS - Tools for forensic identification

श्रेणी:न्यायालयिक विज्ञान
श्रेणी:कीट विज्ञान
श्रेणी:मानव विज्ञान
ग्रीष्मकालीन ओलंपिक में तीरंदाजी

**तीरंदाजी** 1900 ग्रीष्मकालीन ओलंपिक के साथ शुरू हुआ था। जिसमें 16 प्रतिभागी हिस्सा लिए थे। इस दौरान 84 देश इस तीरंदाजी के प्रतियोगिता में हिस्सा लिए थे। इसमें फ्रांस अब तक सबसे अधिक 31 बार आ चुका है। इसमें सबसे अधिक प्रभावी दक्षिण कोरिया के तीरंदाज रहे हैं। जो 1984 से अब तक 34 में से 23 पदक जीत चुके हैं। इसका नियंत्रण विश्व तीरंदाजी संघ करता है।

## इतिहास
दूसरा ओलिंपिक खेल, पेरिस 1900 में हुआ था यहाँ पहली बार तीरंदाजी का खेल दिखा था। सात विषयों में अलग-अलग दूरियों पर यह प्रतियोगिता हुआ। अगले ओलंपिक, सेंट लुइस 1904 में भी पाँच तीरंदाजी के प्रतियोगिता का आयोजन हुआ था, लेकिन सयुक्त राज्य अमेरिका के अलावा किसी भी तीरंदाज ने उसमें हिस्सा नहीं लिया था। 1908 ग्रीष्मकालीन ओलंपिक में तीन तीरंदाजी स्पर्धा का आयोजित हुआ था। 1912 ग्रीष्मकालीन ओलंपिक में इसे निकाल दिया गया था, लेकिन यह फिर से 1920 के ग्रीष्मकालीन ओलंपिक में शामिल किया गया।

वर्ष 1920 और 1972 के मध्य तीरंदाजी को ओलिंपिक खेलों में इसे शामिल नहीं किया गया था। तीरंदाजी प्रतियोगिता को विशेष रूप से 1972 ग्रीष्मकालीन ओलंपिक में म्यूनिख में शामिल किया गया। इस दौरान पुरुष एकल और महिला एकल प्रतियोगिता होता था। इसी रूप में तीरंदाजी प्रतियोगिता का आयोजन किया जाता था जब तक कि 1988 के ग्रीष्मकालीन ओलंपिक, में दलों द्वारा प्रतियोगिता को नहीं जोड़ा गया।

## पदक तालिकाएं
### 1900-1920
इस तालिका में 1900, 1904, 1908, और 1920 में तीरंदाजी प्रतियोगिताएं शामिल हैं। विश्व तीरंदाजी महासंघ के नियमों के तहत इन चार वर्षों में आधुनिक, मानकीकृत तीरंदाजी प्रतियोगिता से पहले और तीन देशों ने सबसे अधिक प्रतिस्पर्धा की थी। एक वर्ष (1904) में, केवल संयुक्त राज्य अमेरिका ने प्रतिस्पर्धा की। उस अवधि के दौरान प्रतिस्पर्धा की अन्य राष्ट्रों में फ्रांस, बेल्जियम, नीदरलैंड और ग्रेट ब्रिटेन शामिल थे। एंटवर्प/1920 कांस्य पदक के कुछ कार्यक्रमों में सम्मानित नहीं किया गया था।

### 1972 से
1972 में ओलंपिक खेलों में आधुनिक तीरंदाजी प्रतियोगिता की शुरुआत की गई। घटनाओं ने मानकीकृत रूपों का उपयोग करना शुरू किया और कई देशों ने प्रतिस्पर्धा की।

### सभी वर्ष
इस तालिका में 1900, 1904, 1908 और 1920 में 1972 के लोगों के अलावा तीरंदाजी प्रतियोगिताएं शामिल हैं, जो ऊपर दिखाए गए हैं। 

## प्रतियोगिता
आधुनिक ओलंपिक तीरंदाजी में चार पदक हेतु स्पर्धा होती है। पुरुष एकल, महिला एकल, पुरुषों की टीम और महिलाओं की टीम। इन सभी स्पर्धा में दूरी केवल 70 मीटर ही होती है।

## आयोजन

### प्रारंभिक खेलों
प्रारंभिक ओलंपिक तीरंदाजी प्रतियोगिताओं में प्रत्येक गेम के लिए अनोखी घटनाएं थीं।

### आधुनिक खेलों

## भाग लेने वाले राष्ट्र
निम्नलिखित राष्ट्रों ने तीरंदाजी प्रतियोगिता में हिस्सा लिया है।

श्रेणी:ग्रीष्मकालीन ओलम्पिक
श्रेणी:तीरंदाजी
बोराइड

**बोराइड** (Borides), बोरॉन के धातु यौगिकों को कहते हैं। ये कठोर पदार्थ हैं जिनकी क्रिस्टलीय संरचना धातु जैसी होती है। इनके रासायनिक सूत्र संयोजकता के नियमों से बद्ध नहीं होते। शुद्ध धातु की अपेक्षा बोराइड अधिक कठोर, तथा निष्क्रिय होते हैं। इनके गलनांक तथा विद्युत् प्रतिरोधकता धातु की अपेक्षा ऊँची होती है। बोराइड की रचना अनेक प्रकार की होती है। कुछ बोराइडों में धातु के परमाणुओं के विन्यास (arrangement) के मध्य में बोरॉन के परमाणु स्थान स्थान पर जड़े रहते हैं, कुछ में इसके प्रतिकूल रचना रहती है और अन्य बोराइडों की संरचना इन दोनों संरचनाओं का मध्यमान होती है।

अधिकतर बोराइड धातु और बोरॉन की पारस्परिक क्रिया के फलस्वरूप बनते हैं। कुछ बोरॉन ऑक्साइड और धातु के ऑक्साइड, अथवा लवण तथा किसी अपचायक पदार्थ के मिश्रण की क्रिया से भी बन सकते हैं। इन क्रियाओं के लिए १,००० डिग्री सेल्सियस से २,००० डिग्री सेल्सियस का ताप आवश्यक है। इस ताप के लिए विद्युत् भट्ठी ही उपयोगी होती है, जिसमें अक्रिय गैस का वातावरण रहना आवश्यक है, अन्यथा ऑक्साइड बनने का डर रहता है। कभी कभी अपचायक पदार्थ के स्थान पर फ्लोराइड प्रयोग करने पर सरलता से बोराइड बनता है। इन क्रियाओं के पश्चात् भट्ठी में चूर्ण के रूप में बोरॉन तत्व बच रहता है। इसे नाइट्रिक अम्ल द्वारा धुला लिया जाता है।

एक्स-किरण द्वारा परीक्षण से धातु के बोराइडों को हम कई श्रेणियों में विभाजित कर सकते हैं :

(१) **M<sub>2</sub>B श्रेणी**, जिसमें धातु और बोरॉन के परमाणुओं का अनुपात २:१ होता है। ऐसे बोराइड टैटेलम, टंग्स्टन, मोलिब्डेनम, मैंगनीज़, लौह, कोबाल्ट और निकल के हैं।

(२) **M<sub>3</sub>B<sub>2</sub> श्रेणी**, जिसमें धातु और बोरॉन का अनुपात ३:२ है। ऐस बोराइड मैग्नीशियम और बेरीलियम के हैं।

(३) **MB श्रेणी**, जिसमें धातु और बोरॉन के परमाणुओं का अनुपात १:१ है। इसके अंतर्गत मैंगनीज़, लौह, कोबाल्ट, मोलिब्डेिनम, टंग्स्टन, नियोबियम, टैंटेलम और क्रोमियम के बोराइड हैं।

(४) **M<sub>3</sub>B<sub>4</sub> श्रेणी**, जिसमें धातु और बोरॉन के परमाणुओं का अनुपात ३:४ है। इसके अंतर्गत क्रोमियम, मैंगनीज, नियोबियम और टैंटेलम के बोराइड हैं। इस समूह में पहले की अपेक्षा अधिक कठोरता रहती है।

(५) **M<sub>2</sub>B<sub>2</sub> श्रेणी**, जिसमें धातु और बोरॉन के परमाणुओं का अनुपात १:२ है। इस श्रेणी में ऐल्यूमिनियम, मैग्नीशियम, वैनेडियम, नियोबियम, टैंटेलम, टाइटेनियम, ज़र्कोनियम, क्रोमियम और मोलिब्डेनम के बोराइड हैं।

(६) **M<sub>2</sub>B<sub>5</sub> श्रेणी**, जिसमें धातु और बोरॉन के परमाणुओं का अनुपात २:५ है। इस श्रेणी में मोलिब्डेनम और टंग्स्टन के बोराइड हैं।

(७) **MB<sub>6</sub> श्रेणी**, जिसमें धातु और बोरॉन का अनुपात १:६ है। इसके अंतर्गत कैल्सियम, बेरियम, स्ट्रांशियम, ईट्रियम तथा लैथेनम के बोराइड और अन्य विरल मृदा तत्व तथा थोरियम बोराइड हैं। ये बोराइड सबसे कठोर और कम धातुगुण के होते हैं।

(८) **MB<sub>12</sub> श्रेणी**, जिसके अंतर्गत यूरेनियम बोराइड है।

बोराइड बड़े उपयोगी पदार्थ हैं। कैल्सियम बोराइड इस्पात उद्योग में काम आता है। बोराइड की कठोरता का उपयोग खराद उपकरणों में बहुत होता है। मैग्नीशियम बोराइड, बोरॉन हाइड्राइड या बोरॉन के निर्माण में उपयोगी सिद्ध हुआ है। इसके अतिरिक्त बेरीलियम, ऐल्यूमिनियम, सीरियम, लौह, निकल तथा मैंगनीज़ बोराइड भी तनु अम्लों से क्रिया कर बोरॉन मुक्त करते हैं।

## सन्दर्भ
श्रेणी:बोराइड
वंदना कटारिया

**वंदना कटारिया** (जन्म: 15 अप्रैल 1992) एक भारतीय मैदानी हॉकी खिलाड़ी हैं। यह मैदानी हॉकी के भारतीय राष्ट्रीय टीम में खेलती हैं। वंदना 2013 में देश में सबसे अधिक गोल करने में सफल रहीं थी। यह जूनियर महिला विश्व कप में कांस्य पदक विजेता बनी। यह स्पर्धा जर्मनी में हुआ था और इन्होंने पाँच गोल मर कर इस स्पर्धा में तीसरा सबसे अधिक गोल करने में सफल रहीं। यह अब तक 130 स्पर्धा में 35 गोल करने में सफल रही हैं। 

## प्रारंभिक जीवन
वंदना कटारिया का जन्म 15 अप्रैल 1992 को उत्तर प्रदेश (अब उत्तराखंड) में हुआ था। उसके पिता नाहर सिंह भेल में काम करते हैं। यह हरिद्वार जिले के रोशनाबाद गाँव से हैं। यह पिछले कुछ वर्षों में भारत के सबसे बेहतर और अग्रिम खिलाड़ियों में से एक हैं। इन्होंने पहली बार जूनियर अंतरराष्ट्रीय स्पर्धा में 2006 में भाग लिया और सीनियर अंतरराष्ट्रीय स्पर्धा में उसके चार वर्षों के बाद भाग लिया।

## सफर
कटारिया को भारतीय जूनियर टीम में 2006 में लिया गया और 2010 में इन्हें सीनियर राष्ट्रीय टीम लिया गया। यह 2013 में जर्मनी में हुए जूनियर विश्व कप में कांस्य पदक जीतने में सफल रहीं। इस दौरान यह इस स्पर्धा में सबसे अधिक गोल करने वाली खिलाड़ी बनी। इन्होंने 4 खेलों में 5 गोल दागे थे। एक साक्षात्कार में इन्होंने कहा कि कांस्य पदक पाना उनके पसंदीदा पलों में से एक है। मेरे पिता को मीडिया वालों ने बुलाया और तक उनकी आँखों में आँसू थे। तो, मेरे पिता को गर्व कराना मेरे हॉकी के सफर में सबसे अच्छे पल हैं। इन्होंने 100वी टोपी कनाडा के खिलाफ 2014 राष्ट्रमंडल खेलों में ग्लासगो, स्कॉटलैंड में जीती थी।

## सन्दर्भ

श्रेणी:1992 में जन्मे लोग
श्रेणी:भारत के हॉकी खिलाड़ी
श्रेणी:जीवित लोग
श्रेणी:हरिद्वार के लोग
श्रेणी:उत्तराखण्ड के खिलाड़ी
चक्रायुध

**चक्रायुध** प्राचीन भारत के कन्नौज राज्य का शासक था। संभवतः उसने आठवीं शताब्दी के अंतिम दो दशकों में शासन किया था। ७८३ ई के बाद किसी समय, जब कन्नौज, राष्ट्रकूट, गुर्जर-प्रतिहार राजपूत राजवंश और पाल वंश नरेशों के त्रिकोणयुद्ध का केंद्र था, चक्रायुध को कन्नौज का सिंहासन प्राप्त हुआ। कुछ विद्वान् अन्य प्रमाणों से ज्ञात वज्रायुध और इंद्रायुध नामक नरेशों के आधार पर एक आयुध वंश की कल्पना करते हें और चक्रायुध को उसका अंतिम शासक मानते हैं।

## ऐतिहासिक उल्लेख
भागलपुर के एक अभिलेख से ज्ञात होता है कि पालवंशीय सम्राट् धर्मपाल ने इंद्रराज को, जो संभवत: इंद्रायुध था, पराजित कर महोदय (कन्नौज) का राज्य चक्रायुध को दे दिया। अभिलेख से यह ध्वनित होता है कि चक्रायुध इंद्रराज का संबंधी, संभवत: पुत्र था। इंद्रायुध शायद पालों के शुत्रु प्रतिहारनरेश वत्सराज के प्रभाव अथवा अधीनता में था। लखीमपुर के अभिलेख में धर्मपाल के द्वारा कान्यकुब्ज के सिंहासन पर संभवत: चक्रायुध के ही राज्याभिषेक का वर्णन है। उस अवसर पर कई देशों के नरेशों की उपस्थिति का उल्लेख है। उस काल के इतिहास में चक्रायुध का कोई गौरवपूर्ण स्थान नहीं है। उसका व्यक्तित्व अशक्त और पराश्रित सामंत का है। शीघ्र ही प्रतिहारनरेश नागभट्ट द्वितीय ने 'दूसरों पर आश्रय के कारण व्यक्त नीच प्रवृत्ति' के चक्रायुध को पराजित कर कन्नौज पर अधिकार कर लिया। धर्मपाल ने चक्रायुध के पक्ष में नागभट्ट का विरोध किया, किंतु नागभट्ट विजयी हुआ। नागभट्ट के दुर्भाग्य से इसी समय राष्ट्रकूटनरेश गोविंद तृतीय ने उत्तरी भारत पर आक्रमण किया। धर्मपाल और चक्रायुध स्वयमेव उपनत हो गए। आक्रमण के फलस्वरूप प्रतिहार साम्राज्य कुछ समय के लिये अशक्त हो गया तथा धर्मपाल और देवपाल ने पालों का प्रभुत्व स्थापित किया। किंतु इस संघर्ष के बाद चक्रायुध इतिहास के रंगमंच से लुप्त हो गया। उसके वंशजों के विषय में हमें कोई भी उल्लेख नहीं मिलता।

## इन्हें भी देखें
श्रेणी:कन्नौज का राजा
तिहरा दुहराव (शतरंज)

** तिहरा दुहराव** () शतरंज में प्रचलित नियम है जिसमें एक ही स्थान और चाल को तीन बार दुहराए जाने पर खेल के अनिर्णित होने का प्रावधान है। इसे स्थान दुहराव भी कहा जाता है। इसके पीछे की धारणा यह है कि यदि लगातार तीन बार समान स्थिति बनती है और समान चाल चला जाता है तो यह खेल में आए गतिरोध का संकेतक है। इसलिए ऐसा होने पर खिलाड़ी खेल को अनिर्णित घोषित करने की माँग कर सकता है। अनुचित दावा करने पर धारा 12.6 के तहत खिलाड़ी को दंडित भी किया जा सकता है जो कि प्रतिद्वंद्वी का ध्यान भंग करने के लिए किए गए किसी भी प्रयास को रोकता है। अगर दावा गलत भी है तो ड्रॉ करने के प्रस्ताव को प्रतिद्वंद्वी के स्वीकार करने की स्थिति में मैच ड्रॉ घोषित किया जा सकता है।

## नियम
## उदाहरण

## इतिहास
## संबंधित नियम

## इन्हें भी देखें
* शतरंज
## सन्दर्भ

श्रेणी:शतरंज
प्रधानमंत्री जन-औषधि योजना

**‪प्रधानमंत्री जन औषधि योजना** भारत के प्रधानमंत्री  द्वारा ‬23-04-2018 को घोषित एक योजना है। 2014-15 में जनऔषधि योजना का नाम बदलकर प्रधानमंत्री भारतीय जनऔषधि परियोजना कर दिया गया। इस योजना में सरकार द्वारा उच्च गुणमवत्ता वाली जैनरिक (Generic) दवाईयों के दाम बाजार मूल्य से कम किए जा रहें है। सरकार द्वारा 'जन औषधि स्टोर' बनाए गए हैं, जहां जेनरिक दवाईयां उपलब्ध करवाई जा रही है।

जेनरिक दवाईयां ब्रांडेड या फार्मा की दवाईयों के मुकाबले सस्ती होती है, जबकि प्रभावशाली उनके बराबर ही होती है। प्रधानमंत्री जन औषधि अभियान मूलत: जनता को जागरूक करने के लिए शुरू किया गया हैं ताकि जनता समझ सके कि ब्रांडेड मेडिसिन की तुलना में जेनेरिक मेडिसिन कम मूल्य पर उपलब्ध हैं साथ ही इसकी क्वालिटी में किसी तरह की कमी नहीं हैं। साथ ही यह जेनेरिक दवायें मार्केट में मौजूद हैं जिन्हें आसानी से प्राप्त किया जा सकता हैं। इस योजना में आम नागरिकों को बाजार से 60 से 70 फीसदी कम कीमत पर दवाइयां मुहैया कराने के उद्देश्य से केंद्र सरकार जल्द ही देशभर में 1000 से ज्यादा जन औषधि केंद्र खोलेगी।

जन औषधि केंद्र शुरू करने के लिए कोई भी व्यक्ति आवेदन कर सकता है लेकिन निचे दर्शाई गई शरत पूरी होनी चाहिए। आप भारत देश के नागरिक होने चाहिए। हॉस्पिटल , NGO ट्रस्ट , फार्मासिस्ट , डॉक्टर वो सभी जन औषधि केंद्र खोल सकते है। अगर आप SC (seduale Cast) या ST(Scheduled Tribes) हो और दिव्यांग हो तो भारत सरकार आपको ५०००० रुँपिये की वितीय सहाय भी प्रधान मंत्री जन औषधि केंद्र शुरू करने में मदद करेंगी। अगर आप जन औषधि केंद्र के लिए आवेदन करना चाहते हो तो पेन कार्ड होना आवश्यक है। अगर आप किसी हॉस्पिटल एवं NGO के लिए आवेदन करना चाहते हो तो आपको संस्था का रजिस्ट्रेशन के प्रमाण पत्र और पान कार्ड की आवस्यकता होंगी। और ख़ास बात आप के पास १० स्क्वायर फिट की जगह होनी चाहिए चाहे वो आप की खुद की हो या रेंट पे हो।

## इन्हें भी देखें
*सामान्य दवा (जैनरिक दवा)

## बाहरी कड़ियाँ
*https://fsdaup.gov.in/writereaddata/images/pdf/Jan-Aushadhi.pdf 
*'''जन औषधि''' का जालघर
*प्रधानमंत्री जन औषधि योजना की चार बड़ी बातें (जुलाई २०१८)
*Govt Vacancy India

श्रेणी:भारत में सरकारी योजनाएँ
शरीर की पहचान

** शरीर पहचान ** न्यायालयिक विज्ञान के अंतर्गत आपराधिक मामलों से संबंधित मृत शरीर या किसी अंश को पहचानने की प्रक्रिया है। इसके द्वारा अनजान शवों की भी पहचान की जाती है। रेल, विमान या अन्य दुर्घटनाओं में मृत व्यक्तियों की पहचान भी इसके सहारे की जाती है। शव की स्थिति अच्छी रहने पर उसकी पहचान करना सहज होता है। शव के जलने, गलने या सड़ने के कारण नष्ट होने या उसके टुकड़े मिलने की स्थिति में उसकी पहचान मुश्किल हो जाती है। अल्फोंसे बेर्तिल्लोंन ने शरीर को पहचानने के लिए ११ पहचान प्रणाली बतायी है। इनके सहारे शरीर की पहचान करना आसान हो गया। 

## तकनीक
शव या अपराधी की पहचान के लिए के लिए कई प्रविधियों का प्रयोग किया जाता है- 
*फॉरेंसिक मानवविज्ञान 
*डीएनए
*दांतो का विश्लेषण 
*शरीर पर बने हुए टैटू

## सन्दर्भ

श्रेणी:न्यायालयिक विज्ञान
श्रेणी:व्यक्तिगत पहचान
मरणोत्तर

**मरणोत्तर (post-mortem)** एक बहुविकल्पी शब्द है। जिसके के भिन्न-भिन्न स्तिथियों में कई अर्थ हो सकते हैं। 

## विज्ञान
* पोस्टमार्टम (रसायन शास्त्र) - शव में रासायनिक और जैव रासायनिक अभिक्रियाओं के अध्ययन की शाखा। 
* पोस्टमार्टम या ऑटोप्सी, आदेश में मौत का कारण निर्धारित करने में एक लाश की एक परीक्षा। 
* पोस्टमार्टम अंतराल, समय है कि जब से एक व्यक्ति मर गया है बीत गया है। 

* पोस्टमार्टम के अध्ययन, एक neurobiological अनुसंधान विधि। 
** पोस्टमार्टम के दस्तावेज, एक खत्म परियोजना की एक तकनीकी विश्लेषण।

## फोटोग्राफी
* पोस्टमार्टम फोटोग्राफी, १९वीं सदी में लोकप्रिय फोटोग्राफी की एक शैली.

## मनोरंजन
* पोस्टमार्टम (१९८२ फिल्म), 1982 भारतीय मलयालम फिल्म। 
* पोस्टमार्टम (1998 फ़िल्म ), एक 1998 की फिल्म चार्ली शीन अभिनीत। 
* पोस्टमार्टम (1999 फ़िल्म) , एक 1999 कनाडाई फिल्म। 
* पोस्टमार्टम (2010 फिल्म), एक 2010 चिली फिल्म। 
* पोस्टमार्टम (टीवी श्रृंखला), 2007 में एक जर्मन अपराध नाटक। 
* पोस्टमार्टम (वीडियो गेम ), एक 2003 साहसिक खेल। 
* "पोस्टमार्टम", सीएसआई के सातवें सत्र में सातवें प्रकरण: क्राइम सीन इन्वेस्टिगेशन। 
* पोस्टमार्टम (हास्य) , एक अचंभा कॉमिक्स खलनायक।

## साहित्य
* पोस्टमार्टम (उपन्यास) , लेखक पेट्रीसिया कॉर्नवेल द्वारा एक उपन्यास। 
* पोस्टमार्टम ( कायर नाटक) , नोएल कायर द्वारा एक 1930 नाटक। 
* पोस्टमार्टम ( गर्ने नाटक) , ए आर गर्ने द्वारा 2006 नाटक। 
* पोस्टमार्टम , अल्बर्ट Caraco द्वारा एक 1968 किताब।

## संगीत
* पोस्टमार्टम (बैंड), एक बोस्टन, मैसाचुसेट्स से धातु बैंड पिटाई।
* पोस्टमार्टम (बैंड) , बर्लिन, जर्मनी से एक की मौत धातु बैंड।
* "शवपरीक्षा", कातिलों के 1986 एल्बम, रक्त में राज्य से एक गीत।
* पोस्टमार्टम (एल्बम), एक 2011 एलबम काले ज्वार से।
श्रेणी:बहुविकल्पी शब्द
2016 ग्रीष्मकालीन ओलंपिक में मैदानी हॉकी

**[[मैदानी हॉकी|फील्ड हॉकी]]** या मैदानी हॉकी 2016 के ग्रीष्मकालीन ओलंपिक में रियो डी जनेरियो में 6 से 19 अगस्त ओलंपिक हॉकी सेंटर में खेला गया। इसके स्वरूप और संरचना 2012 के ग्रीष्मकालीन ओलंपिक से कई परिवर्तन किए गए। चौबीस टीमों (जिसमें बारह प्रत्येक पुरुषों और महिलाओं के लिए) प्रतिस्पर्धा आयोजित किया गया।

## प्रतियोगिता अनुसूची
मैच अनुसूची में पुरुषों के स्पर्धा का अनावरण 27 अप्रैल 2016 को किया गया।

## प्रारूप परिवर्तन
20 मार्च 2014 को अंतरराष्ट्रीय हॉकी महासंघ इसके प्रारूप में बदलाव किए थे। दो 35 मिनट को बदल कर उसे 15 मिनट कर तीन हिस्सों में अलग कर दिया और उसमें 2 मिनट का आराम के लिए समय भी जोड़ दिया। परिवर्तन उद्देश्य प्रतिस्पर्धा को तेज करना और प्रशंसक को एक अलग अनुभाग कराना था। इसी के साथ 40 सेकंड का समय और भी जोड़ दिया गया जिसमें पेनल्टी और गोल करने पर इस समय का उपयोग किया जाने लगा। खेल का समान स्कोर में समाप्त होने से खेल का नॉकआउट राउंड द्वारा फैसला होता है।

## योग्यता

### पुरुषों की योग्यता
प्रत्येक महाद्वीपीय के चैंपियन से पाँच को स्वत: ही इसमें ले लिए जाता है। ब्राजील मेज़बान देश के रूप में स्वचालित रूप से योग्य है, लेकिन फिर भी मैदानी हॉकी के अंतरराष्ट्रीय हॉकी महासंघ (एफआईएच) और अंतरराष्ट्रीय ओलंपिक समिति (आईओसी) की आवश्यकता पूर्ति हेतु ब्राजील को अंतरराष्ट्रीय हॉकी महासंघ के विश्व रैंकिंग में 2014 के समाप्ति तक कम से कम 30वें स्थान पर होना चाहिए और 2015 के पैन अमेरिकी खेलों में 6 से खराब नहीं खेलना है, तभी उसे मेज़बान देश के रूप में अपनी जगह प्राप्त होगी। ब्राजील ने इसे हासिल करने के लिए संयुक्त राज्य अमेरिका को पेनल्टी शूट-आउट में हारा दिया और शीर्ष चार में अपना स्थान जमा लिया। इसके अलावा यह 2014-15 के विश्व हॉकी लीग में यह सेमीफाइनल के शीर्ष 6 टीमों में शामिल हुई।

### महिलाओं की योग्यता
प्रत्येक महाद्वीपीय चैंपियन से पाँच को स्वत: ही यह स्थान प्राप्त हो जाता है। मेज़बान राष्ट्र केवल तब योग्य नहीं होता है यदि एफआईएच विश्व रैंकिंग 2014 के अंत तक वह कम से कम 40वें स्थान से ऊपर हो और 2015 के पैन अमेरिकी खेलों में उसका सातवाँ या उससे अधिक बेकार प्रदर्शन न हो। इस प्रतिबंध का फैसला अंतरराष्ट्रीय हॉकी महासंघ (एफआईएच) और अंतरराष्ट्रीय ओलंपिक समिति (आईओसी) के मध्य किया गया था। इसके अलावा, सात उच्चतम टीम जो सेमीफाइनल के 2014-15 के एफआईएच हॉकी विश्व लीग में पहले से योग्य नहीं हो तो उसे शेष स्पर्धा में रहने का मौका मिल जाता है।

## सन्दर्भ

श्रेणी:ग्रीष्मकालीन ओलम्पिक
न्यायालयिक विज्ञान के सिद्धांत

**न्यायालयिक विज्ञान** (फॉरेंसिक साइंस) वह वैज्ञानिक अनुशासन है जिसमे भौतिक साक्ष्य की जांच, मान्यता, निश्चयीकरण और मूल्यांकन किया जाता है। यह सामान्य विज्ञान के नियम एवम सिधांत को कानून के प्रयोग के उपयुक्त बनाने का विज्ञान है। अपराध अनुसंधान के क्षेत्र में इसका बहुत महत्व है।

## सिद्धांत
न्यायालयिक विज्ञान के नियम एवम सिधांत निम्न है:-
### वैयाकित्ता का नियम (Law of individuality)
:- सभी वस्तु, प्राकर्तिक या मानव द्वारा निर्मित की गई, अपने आप में विशिष्ट होती है और किसी और वस्तु के शत प्रतिशत सामान्य नही हो सकती! यह तक की जुडवा लोगो की भी हर एक चीज़ सामान्य नही होती! वैयाकित्ता का नियम बहुत से शेत्रो में जांचा गया है और यह न्यायालयिक विज्ञान के शेत्र में अत्यधिक महत्व रखता है।
### विनिमय का सिधांत (Principle of Exchange)
संपर्क में आने पर दो वस्तुओ में आदान-प्रदान होता है! इसके अनुसार जब भी कोई अपराधी किसी भी वस्तु, किसी पीड़ित मनुष्य या आस पास के संपर्क में आएगा तो सदेव अपने चिन्ह छोडके जाएगा और आस पास के स्थल से कुछ चिन्ह ले जाता है! इन चिन्हों की जांच और पहचान करके संदिग्ध अपराधी का पता लगाया जा सकता है! यह सिधांत सबसे पहले फ्रांस के वैज्ञानिक सर अद्मोंद लोकार्द ने दिया था तभी इस सिधांत को "लोकार्द प्रिन्सिप्ले ऑफ़ एक्सचेंज ( locard principle of Exchange) के नाम से भी जाना जाता है|
### प्रगतिशील परिवर्तन का नियम (Law of Progressive Change)
यह नियम यह दर्शाता है की समय के साथ-साथ हर वस्तु में परिवर्तन होते है। यह नियम न्यायालयिक विज्ञान में बहुत महत्व रखता है क्यूंकि अपराधी हो या अपराध स्थल या फिर आस पास की वस्तुए, समय के साथ शिग्र्हा ही परिवर्तित हो जाती है|
### तुलना का सिधांत (Law of Comparison)
"केवल एक जैसी वस्तुओ की तुलना की जा सकती है",अर्थात किसी भी वस्तु की किसी और वस्तु से तुलना करनी हो तो एक जैसा दिखने वाला अर्थात देखने पर एक सामान लगने वाली वस्तु से ही की जाएगी।

### विश्लेषण का सिद्धान्त (Law of Analysis)
इस सिद्धान्त का मतलब यह है की परीक्षण और जांच के लिए भेजा गया नमूना जितना अच्छा होता है, उतने ही अच्छे उसके परिणाम आते है ! इसलिए घटना स्थल पर पाए गए भौतिक साक्ष्यो का अच्छे से संग्रहण और सुरक्षा की जानी चाहिए ताकि वह जांच और परिक्षण होने तक ख़राब न होए |

### संभावना का सिधांत (Law of Probability)
प्रत्येक प्रकार की पहचान, निश्चित व् अनिश्चित, हमेशा सम्भावना के सिद्धांत द्वारा ही की जाती है|

### परिस्थितिजन्य तथ्यों का नियम ( Law of Circumstantial facts)
इस सिद्धांत के अनुसार परिस्थ्तिजनक साक्ष्य किसी की भी मौखिक गवाही से अधिक महत्वपूर्ण होते है। परिस्थ्तिजनक सक्शो को झुठलाया नहीं जा सकता है। यह सिद्धांत इस चिंतन पर आधारित है कि व्यक्ति झूठ बोल सकता है किंतु तथ्य नहीं।

## सन्दर्भ

## संबंधित लेख

श्रेणी:न्यायालयिक विज्ञान
श्रेणी:सिद्धान्त
श्रेणी:अपराध शास्त्र
ग्रेट ब्रिटेन और आयरलैंड का यूनाइटेड किंगडम

**ग्रेट ब्रिटेन और उत्तरी आयरलैंड की यूनाइटेड किंगडम**, १ जनवरी वर्ष १८०१ में स्थापित, वर्त्तमान यूनाइटेड किंगडम और आयरिश गणराज्य का पुरख राज्य था। इसकी स्थापना ऍक्ट्स ऑफ़ यूनियन, १८०० द्वारा हुआ था। ततन्तर्गत, आयरिश राजशही का ग्रेट ब्रिटेन राजशाही के साथ विलय होगया तथा ग्रेट ब्रिटेन और आयरलैंड की यूनाइटेड किंगडम की स्थापना हुई।

वर्ष १९२२ में, आयरलैंड का पाँच-छ्याई हिस्सा आयरिश मुक्त राज्य के नाम से, इस यूनाइटेड किंगडम से बहार निकल गया, जबकि आयरलैंड द्वीप का पूर्वोत्तर स्थित छायाही भाग, उत्तरी आयरलैंड के नाम से, संयुक्त राज में ही रहा। परिणामस्वरूप, इस राज्य को तथा "ग्रेट ब्रिटेन और उत्तरी आयरलैंड की यूनाइटेड किंगडम" नाम देदिया गया।

## इन्हें भी देखें
*आयरिश मुक्त राज्य
*ब्रिटिश एकराट्तंत्र
*ब्रिटेन के शासक
*आयरलैंड का इतिहास
*यूनाइटेड किंगडम का इतिहास
*ग्रेट ब्रिटेन
*ग्रेट ब्रिटेन राजशाही
*इंग्लैंड राज्य
*स्कॉटलैंड राज्य
*ऍक्ट ऑफ़ यूनियन, १८००
*आयरिश स्वतंत्रता युद्ध
*सामंतवादी आयरलैंड

## सन्दर्भ

## बाहरी कड़ियाँ
* ब्रिटिश हिस्ट्री ऑनलाइन
* विलय के अधिनियम १८००

श्रेणी:यूनाइटेड किंगडम का इतिहास
श्रेणी:ग्रेट ब्रिटेन का इतिहास
श्रेणी:यूरोप का इतिहास
श्रेणी:आयरलैंड का इतिहास
श्रेणी:ब्रिटेन का इतिहास
श्रेणी:ब्रिटिश राजतंत्र
आयरिश मुक्त राज्य

**आयरिश मुक्त राज्य** ( , वर्ष १९२२ में, ब्रिटिश राष्ट्रमण्डल के एक परिराज्य(डोमिनियन) के रूप में स्थापित एक स्वतंत्र राज्य था। इसे दिसंबर १९२१ के आंग्ल-आयरिश संधिके तहत स्थापित किया गया था। इस समझौते ने पिछले तीन वर्षों से, सवोऽद्घोषित आयरिश गणराज्य और ब्रिटिश मुकुट के बलों के बीच चली आ रही आयरिश स्वतंत्रता युद्ध को समाप्त कर दिया। दिसंबर १९३७ में आयरलैण्ड के नए संविधान के परवर्तन, तथा गणराज्य की घोषण के बाद यह विस्थापित होगया।

प्रारंभिक समय में आयरलैण्ड की तमाम ३२ काउण्टियाँ, मुक्त राज्य के अधिकार में थीं, परंतु बाद में पूर्वोत्तर की ६ कॉउंटियों ने समझौते के अंतर्गत, मुक्त राज्य से बहार निकल कर पुनः यूनाइटेड किंगडम में शामिल होने का निर्णय किया। परिराज्य (डोमिनियन) होने के नाते, आयरलैंड, इस व्यवस्था के अंतर्गत, ब्रिटेन की सरकार से स्वतंत्र तो था, परंतु देश के नाममात्र राष्ट्रप्रमुख, ब्रिटिश संप्रभु थे, तथा इसकी सरकार, कार्यकारी परिषद् तथा, संप्रभु के प्रतिनिधि के रूप में, गवर्नर-जनरल द्वारा रचित थी। साथ ही एक द्विसदनीय विधायिक भी थी। सरकारी अधिकारियों को शासक के प्रति वफ़ादारी की शपथ लेने की भी अनिवार्यता थी। संधि के विरोधियों के लिए शपथ एक प्रमुख मुद्दा था, जिन्होंने इसे लेने से इनकार कर दिया और इसलिए अपनी सीटें नहीं लीं।

मुक्त राज्य के प्राथमिक महीने, आयरिश गृहयुद्ध से पस्त थे। यह युद्ध नवस्थापित सरकार की सेना और समझौता-विरोधी आयरिश रिपब्लिकन आर्मी के बीच छिड़ा था, जोकि एक गणराज्य स्थापित करने की इच्छुक थी। यह गृहयुद्ध सरकारी बालों की विजय के साथ समाप्त हुआ, संधि-विरोधी बालों ने मई १९२२ में अपने शास्त्र त्याग दिए और शांतिपूर्ण मार्ग अपनाने का निर्णय किया। संधि तथा राजतंत्र-विरोधी दाल, *सिन् फेइन्* ने अपने नेता डी वालेरा के नेतृत्व में १९२७ का आम चुनाव लड़ कर राष्ट्रीय विधायक में पहले बार स्थान ग्रहण किया, और १९३२ के चुनाव् के बाद सबसे बड़ी दल के रूप में उबरी। 

डी वालेरा ने वफादारी की शपथ को बर्खास्त कर दिया, और १९३७ में एक नए गणतांत्रिक संविधान का मसौदा तैयार किया। इस संविधान को तत्वर्ष जुलाई मास में जनमत-संग्रह द्वारा पारित कर दिया गया। २९ दिसंबर १९३७ में नए संविधान के परवर्तन के साथ ही आयरिश मुक्त राज्य का अंत हो गया, और नए संविधान के तहत इस आयरिश राज्य को आयरलैंड का नाम दिया गया। साथ ही शासक और गवर्नर जनरल के पद को समाप्त कर लोकतांत्रिक मूल्यों के आधार पर निर्वाचित राष्ट्रपति के पद से परिवर्तित कर दिया दया।

## इन्हें भी देखें
*आयरिश गणराज्य
*आयरलैंड का इतिहास
*यूनाइटेड किंगडम का इतिहास
*ग्रेट ब्रिटेन
*ग्रेट ब्रिटेन राजशाही
*राष्ट्रमंडल
*स्कॉटलैंड राज्य
*ऍक्ट ऑफ़ यूनियन, १८००
*आयरिश स्वतंत्रता युद्ध
*सामंतवादी आयरलैंड

## सन्दर्भ

## बाहरी कड़ियाँ
* 
* 
* 
* 
* 

श्रेणी:यूनाइटेड किंगडम का इतिहास
श्रेणी:आयरिश मुक्त राज्य
श्रेणी:आयरलैंड का इतिहास
श्रेणी:ब्रिटेन का इतिहास
श्रेणी:ब्रिटिश राजतंत्र
श्रेणी:राष्ट्रमंडल
आयरलैंड राजशाही

**आयरलैंड राजशाही**(शास्त्रीय आयरिश:*Ríoghacht Éireann*; आधुनिक आयरिश:*Ríocht Éireann*), आयरलैंड द्वीप पर १५४२ से १८०० के बीच विद्यमान अंग्रेज़ी राजशाही का एक कठपुतली राज्य था। यह तब अस्तित्व में आई जब १५४२ में आयरलैंड की संसद ने *क्राउन ऑफ़ आयरलैंड ऍक्ट* पारित कर इंग्लैंड के राजा हेनरी अष्टम् को आयरलैंड का राजा घोषित कर दिया। राजतंत्र घोषित होने से पहले, इस राज्य को इंग्लैण्ड रियासत की एक जागीर(लॉर्डशिप) होने का पद प्राप्त था।

इस राज्य की स्थापन के प्रारंभिक वर्षों में आयरिश राजतन्त्र को अन्य यूरोपीय राज्यों द्वारा मान्यता प्राप्त नहीं थी। हालाँकि, कुछ प्रोटोस्टेंट राज्यों ने इसे मान्यता दी थी, परंतु किसी भी कैथोलिक राज्य ने आयरलैंड को एक वाजिब राजतंत्र और इंग्लैंड के शासक को आयरिश सिंघासन का वैधिक वारिस मानने से इनकार कर दिया था। वर्ष १९५५ में पोप पॉल चतुर्थ ने रजा हेनरी की बेटी और उत्तराधिकारी, रानी मैरी प्र॰ को आयरलैंड की रानी होने की मान्यता प्रदान की।

वर्ष १८०० में ग्रेट ब्रिटेन और आयरलैंड की सांसदों में एक्ट्स ऑफ़ यूनियन के पारित होने के कारण इसका विलय ग्रेट ब्रिटेन राजशाही के साथ होगया, और आयरलैंड की सरकार, प्रशासन तथा राजमुकुट को ग्रेट ब्रिटेन के साथ मिला कर एक संयुक्त रियासत को स्थापित किया गया। इस संयुक्त राज्य का नाम ग्रेट ब्रिटेन और आयरलैंड का यूनाइटेड किंगडम(*उनिदेत किंगडम ऑफ़ ग्रेट ब्रिटेन एण्ड आयरलैंड*) रखा गया, जिसमें से आयरलैंड के पांच-छ्याई भाग १९२२ में ब्रिटेन से आयरिश मुक्त राज्य के रूप में स्वतंत्र होगया।

## इन्हें भी देखें
*ब्रिटिश एकराट्तंत्र
*ब्रिटेन के शासक
*आयरलैंड का इतिहास
*यूनाइटेड किंगडम का इतिहास
*ग्रेट ब्रिटेन
*ग्रेट ब्रिटेन राजशाही
*राष्ट्रमंडल
*स्कॉटलैंड राज्य
*ऍक्ट ऑफ़ यूनियन, १८००
*आयरिश स्वतंत्रता युद्ध
*आयरलैंड की जागीरदारी

## सन्दर्भ

## बाहरी कड़ियाँ
* 
* 
* 
* 
* 

श्रेणी:यूनाइटेड किंगडम का इतिहास
श्रेणी:ग्रेट ब्रिटेन का इतिहास
श्रेणी:यूरोप का इतिहास
श्रेणी:आयरलैंड का इतिहास
श्रेणी:ब्रिटेन का इतिहास
श्रेणी:ब्रिटिश राजतंत्र
श्रेणी:राष्ट्रमंडल
मालपिग्यालेस

**मालपिग्यालेस** (Malpighiales) सपुष्पक पौधों के सबसे विस्तृत जीववैज्ञानिक गणों में से एक है। इसमें लगभग १६,००० जातियाँ शामिल हैं जो कि पूरे युडिकॉट समूह का लगभग ७.८% प्रतिशत है। इन जातियों में आपस में बहुत विविधता है। बड़े आकार वाला बैंस (भारतीय विलो), छोटा-सा फूलों वाला बनफ़्शा (वायोलेट) और कोका का पौधा सभी इसमें सम्मिलित हैं और आणविक-स्तर पर जाँच करे बिना यह अनुमान लगाना असम्भव है कि यह सभी एक ही गण के भागीदार हैं। आणविक अनुवांशिक (जेनेटिक) अनुसंधान से पता चला है कि इन सभी की सर्वप्रथम पूर्वज जाति आज से क़रीब १० करोड़ वर्षों पहले उत्पन्न हुई थी जिसके यह सभी वंशज हैं।

## इन्हें भी देखें
* युडिकॉट
* सपुष्पक पौधे

## सन्दर्भ

*
श्रेणी:आवृतबीजियों के गण
उपाय

बौद्ध धर्म यह मानता है कि बुद्ध ने संसार के अनेकानेक मनुष्यों को अपने-अपने उपाय-कौशल्य के आधार पर उनके स्वभाव तथा समझ के अनुसार बुद्धत्व प्राप्ति का उपदेश दिया है। उपायकौशल्य एक प्रकार की पारमिता है जिसके द्वारा बौद्ध-भिक्षु घूम-घूमकर लोगों को महात्मा बुद्ध के उपदेश सुनाते और महायान धर्म के सिद्धांत का प्रचार करते थे।

## इन्हें भी देखें
*उपाय चतुष्टय
*महायान सूत्र
*सद्धर्मपुण्डरीक

## बाहरी कड़ियाँ
*बौद्धों की उपाय कौशल्य पारिमता की आधुिनक समय में प्रासिंगता

श्रेणी:बौद्ध दर्शन
खेलों में मादन

प्रतियोगी खेलों के सन्दर्भ में, **मादन** या **डोपन** (डोपिंग) का अर्थ है, किसी खिलाड़ी द्वारा ऐसी दवायें लेना जो खेल क्षमता को बढ़ातीं हैं तथा जो प्रतिबन्धित हैं।

शारीरिक खेलकूद और मनोरंजन के क्षेत्र में शारीरिक क्षमता बढ़ाने के लिए दवाओं का सेवन सैकड़ों वर्षों से चल रहा है। सन 1904 के ओलिम्पिक खेलों के मैराथन चैम्पियन टॉमस हिक्स के कोच ने रास्ते में उसे सल्फेट ऑफ स्ट्रिकनाइन के इंजेक्शन लगाए और ब्रांडी पिलाई। ऐसे ही अनेकों प्रसंग हैं। खेल प्रतियोगिताओं में दवाओं के बढ़ते चलन को देखते हुए ही सबसे पहले 1928 में इंटरनेशनल अमेच्योर एथलेटिक फेडरेशन ने (जिसका नाम अब है इंटरनेशनल एसोसिएशन ऑफ एथलेटिक्स फेडरेशंस-आईएएएफ) ने डोपिंग पर रोक लगाई। उस समय यह रोक मौखिक थी, क्योंकि परीक्षण प्रणाली पर्याप्त रूप से विकसित नहीं थी। केवल खिलाड़ियों के मौखिक आश्वासन से काम चल जाता था। सन 1966 में अंतरराष्ट्रीय फुटबॉल फेडरेशन (फीफा) और यूनियन साइकलिस्ट इंटरनेशनल ने आईएएएफ के साथ मिलकर इस दिशा में काम करने का फैसला किया। सबसे पहले 1966 की यूरोपीय चैम्पियनशिप में टेस्ट हुए और उसके दो साल बाद अंतरराष्ट्रीय ओलिम्पिक काउंसिल (आईओसी) ने 1968 को ओलिम्पिक खेलों में ड्रग टेस्ट शुरू किए। उस समय तक भी विश्व डोपिंग-विरोधी संस्था (वाडा) नहीं बनी थी। उसकी स्थापना 10 नवंबर 1999 में हुई और तबसे इस दिशा में कड़ाई से काम हो रहा है। अलग-अलग देशों में नेशनल एंटी डोपिंग एजेंसी (नाडा) भी बनाई गई हैं। भारत में नाडा की प्रयोगशाला दिल्ली में है।

## इन्हें भी देखें
*विश्व डोपिंग-विरोधी संस्था

## बाहरी कड़ियाँ
*डोपिंग की ए बी सी डी (डी डब्ल्यू वर्ड)
*डोपिंग क्या है और खेलों से क्या है इसका संबंध है?

श्रेणी:खेल
श्रेणी:औषधि
राइज़ोफ़ोरासिए

**राइज़ोफ़ोरासिए** (Rhizophoraceae) पृथ्वी के ऊष्णकटिबन्ध और उपोष्णकटिबन्ध क्षेत्रों में मिलने वाले सपुष्पक पौधों का एक जीववैज्ञानिक कुल है। इसकी सबसे प्रसिद्ध सदस्य जातियाँ राइज़ोफ़ोरा (Rhizophora) जीववैज्ञानिक वंश में आने वाले मैंग्रोव हैं। कुल मिलाकर राइज़ोफ़ोरासिए कुल में १४७ जातियाँ हैं जो १५ गणों में संगठित हैं। इनमें से अधिकतर जातियाँ पूर्वजगत की निवासी हैं।

## इन्हें भी देखें
* मालपिग्यालेस
* युडिकॉट
* सपुष्पक पौधे

## सन्दर्भ

*
श्रेणी:मालपिग्यालेस कुल
श्रेणी:आवृतबीजियों के गण
गणपति शर्मा

**पण्डित गणपति शर्मा** (1873 - 1912) एक आर्यसमाजी विद्वान थे जो शास्त्रार्थ की भारतीय परम्परा को आगे बढ़ाने के लिये प्रसिद्ध हैं। 

## जीवन परिचय
पं. गणपति शर्मा का जन्म १८७३ ई. में चुरू (राजस्थान) नगर नगर में हुआ था। इनके पिता पं. भानीराम वैद्य पाराशर गोत्रीय पारीक ब्राह्मण थे इनकी शिक्षा काशी और कानपुर आदि स्थानों पर हुई। 22 वर्ष की आयु तक आपने संस्कृत व्याकरण और दर्शनों का अध्ययन किया।। 

## आर्य समाज से संबंध
शिक्षा के उपरांत पैतृक स्थान चुरू लौटकर ये महर्षि दयानन्द के शिष्य व राजस्थान में वैदिक धर्म के महान प्रचारक श्री कालूराम जी जोशी के प्रभाव से आर्यसमाजी बने। आर्यसमाजी बनकर इन्होंने वैदिक धर्म व संस्कृति का प्रचार का कार्य आरम्भ कर दिया।
## विशेषताएं
ईश्वर के प्रति अटूट श्रद्धा और विश्वास पंडित गणपति शर्मा के जीवन का आधार है।

## सन्दर्भ

श्रेणी:आर्यसमाजी
श्रेणी:१९१२
श्रेणी:भारतीय विद्वान
श्रेणी:१८७३
नमिता टोप्पो

**नमिता टोप्पो** (जन्म: 4 जून 1995) भारतीय महिला हॉकी टीम खिलाड़ी हैं। यह जौरुमल गाँव, सुन्दरगढ़ जिला, ओड़िशा से हैं। इन्हें 19 अगस्त 2016 तक 106 अंतरराष्ट्रीय टोपी मिल चुका है और 4 अंतरराष्ट्रीय गोल भी दागने में सफल रहीं हैं।

## सन्दर्भ

## बाहरी कड़ियाँ

श्रेणी:जीवित लोग
श्रेणी:1995 में जन्मे लोग
श्रेणी:2016 ओलम्पिक में भारत के खिलाड़ी
कुन्हु मुहम्मद

**कुन्हु मुहम्मद पठानपुराकल** (जन्म: 5 मार्च 1987) एक भारतीय धावक हैं, जो 400 मीटर स्पर्धा में भाग लेते हैं। इन्होंने 2016 के ग्रीष्मकालीन ओलंपिक में 4 × 400 मीटर रिले स्पर्धा में भाग लिया था। लेकिन शुरुआती दौर में ही बाहर हो गए।

जुलाई 2016 में, मुहम्मद उस रिले टीम का हिस्सा थे जिसने बैंगलोर में राष्ट्रीय 4×400 मीटर रिले को तोड़ा और ओलंपिक के लिए क्वालीफाई किया। मुहम्मद, मोहम्मद अनस, अय्यासामी धारुन और अरोकिया राजीव की चौकड़ी ने 3:00:91 का समय लिया, जिसने चार सप्ताह पहले तुर्की में अपने द्वारा निर्धारित 3:02.17 के राष्ट्रीय रिकॉर्ड को फिर से बनाया। इस प्रदर्शन ने रिले टीम को विश्व रैंकिंग में 13वें स्थान पर पहुंचने में भी मदद की। मुहम्मद 3 बार के एशियाई खेलों के फाइनल और राष्ट्रीय चैंपियन हैं।

## सन्दर्भ

## बाहरी कड़ियाँ

श्रेणी:जीवित लोग
श्रेणी:1987 में जन्मे लोग
श्रेणी:2016 ओलम्पिक में भारत के खिलाड़ी
श्रेणी:केरल के लोग
श्रेणी:भारतीय धावक
आयरलैंड की जागीरदारी

**आयरलैंड की जागीरदारी**(आयरिश:Tiarnas na hÉireann) ११७७ से १५४२ के बीच आयरलैंड में विद्यमान सामंतवादी काल था, जोकि आयरलैंड पर नोएमन आक्रमण के बाद इंग्लैण्ड के राजा के अंदर शुरू हुआ था। इस काल के दौरान इंग्लैण्ड के राजा को आयरलैंड के अधिपति का दर्ज प्राप्त था, और आयरलैंड की ज़मीन पर इंग्लैंड के राजा के अधीन अनेक नॉर्मन सामंतों और जागीरदारों का कब्ज़ा था। आधिकारिक रूप से इस जागीरदारी को एक पेपल संपदा के रूप में, इंग्लैंड के राजा के अंतर्गत आधिकारित किया गया था।

हालाँकि, सैद्धान्तिक रूप से इस जागीर की भूमि पूरे आयरलैंड द्वीप पर थी, परंतु वास्तविक रूप से पूरे द्वीप पर राजा का संपूर्ण कब्ज़ा नहीं था, और ऐसे अनेक क्षेत्र थे, जिनपर स्थानीय गैलिक सरदारों और अधिपतिगण का कब्ज़ा था। अंग्रेज़ी हुकूमत के अधीन क्षेत्र का आकार अनेकों बार घटता-बढ़ता था, तथा कई क्षेत्र अंग्रेजों की पहुँच से पूर्णतः बहार थे।

सामंतवाद की ढीली व्यवस्था के कारण नॉर्मन सामंतों को काफी कार्यकारी स्वतंत्रता प्राप्त थी, और कई सामंतों ने स्वयं के लिए ज़मींदारी सामान अधिकार जमा लिया था। और स्थानीय गैलिक राजाओं की सामान शक्ति हासिल कर ली थी।

## इन्हें भी देखें
*ब्रिटिश एकराट्तंत्र
*ब्रिटेन के शासक
*आयरलैंड का इतिहास
*यूनाइटेड किंगडम का इतिहास
*ग्रेट ब्रिटेन
*ग्रेट ब्रिटेन राजशाही
*राष्ट्रमंडल
*स्कॉटलैंड राज्य
*ऍक्ट ऑफ़ यूनियन, १८००
*आयरिश स्वतंत्रता युद्ध
*सामंतवादी आयरलैंड

## सन्दर्भ

## बाहरी कड़ियाँ
*Free गेलिक पीपल इन इंग्लिश आयरलैंड, c. 1250–c. 1327 at हिस्ट्री आयरलैंड

श्रेणी:यूरोप का इतिहास
श्रेणी:आयरलैंड का इतिहास
श्रेणी:ब्रिटेन का इतिहास
श्रेणी:ब्रिटिश राजतंत्र
श्रेणी:इंग्लैंड का इतिहास
कृष्णायन

*(1) 'कृष्णायन' महाकाव्य : 1942 में जेल में रहते हुए द्वारका प्रसाद मिश्र की रचना। कृष्ण के जन्म से लेकर स्वर्गारोहण तक की कथा इस महाकाव्य में कही गई है।

*(2) कृष्णायन : काजल ओझा-वैद्य की रचना

## सन्दर्भ
काजल ओझा वैद्य

**काजल ओझा वैद्य** गुजराती साहित्यकार है, जिन्होंने मीडिया, थिएटर और टेलीविजन पर विविध भूमिकाएँ निभाई हैं।

उन्होंने सात लोकप्रिय नाटक तथा तेरह उपन्यास भी लिखे हैं। ‘संबंध... तो आकाश’ (कहानी संग्रह) तथा ‘शेष यात्रा’ (कविता संग्रह) के अलावा अनेक टी.वी. सीरियल तथा ‘एक डालना पाँखी’, ‘माँ’, ‘सात ताडी’, ‘एक मोती एकलव्यून’, ‘धाबकार’, ‘तलाश’, ‘अपने पराए’, ‘कोई सपनों के दीप जलाए’, ‘कुछ ख्वाब कुछ हकीकत’ और ‘महासती सावित्री’ का भी लेखन किया है।

श्रेणी:गुजराती साहित्यकार
श्रेणी:1966 में जन्मे लोग
श्रेणी:जीवित लोग
फैराडे कप

**फैराडे कप** (Faraday cup) किसी धातु से निर्मित सुचालक कप होता है जिसे निर्वात में आवेशित कणों को एकत्र करने हेतु प्रयोग में लाया जाता है। इन आवेशों के कप में गिरने के फलस्वरूप जो धारा उत्पन्न होती है उसे मापकर उससे इस कप में गिरे आवेशों (ऑयन या इलेक्ट्रानों) की संख्या ज्ञात की जा सकती है। इसका नाम माइकल फैराडे के नाम पर पड़ा है।

## इन्हें भी देखें
*फैराडे पिंजर

श्रेणी:मापन उपकरण
फैराडे पिंजर

**फैराडे पिंजर** (Faraday cage या Faraday shield) चारों ओर से घिरे धातु के एक पात्र या आवरण को कहते हैं जो बाहर के विद्युतचुम्बकीय क्षेत्र को अन्दर आने से रोकता है या अन्दर के विद्युतचुम्बकीय क्षेत्र को बाहर नहीं जाने देता। इसका निर्माण किसी चालक पदार्थ से या चालक पदार्थ की जाली से करते हैं। इसका नामकरण माइकल फैराडे के नाम पर किया गया है जिसने 1836 में इसका आविष्कार किया था।

## इन्हें भी देखें
*फैराडे कप

श्रेणी:माइकल फैराडे
रानी लक्ष्मी बाई केन्द्रीय कृषि विश्वविद्यालय

**रानी लक्ष्मी बाई केंद्रीय कृषि विश्वविद्यालय** संसद के केन्द्रीय कृषि विश्वविद्यालय अधिनियम 2014 (अधिनियम सं 10, 2014) के तहत स्थापित किया गया है। यह झाँसी में स्थित है।

## उद्देश्य
* कृषि एवं संबद्ध विज्ञान की विभिन्न शाखाओं में शिक्षा प्रदान करना,
* कृषि के क्षेत्र में शोध,
* विस्तार शिक्षा के कार्यक्रम,
* राष्ट्रीय और अंतरराष्ट्रीय शैक्षिक संस्थानों के साथ संबंधों को बढ़ावा देना

## बाहरी कड़ियाँ
*'''रानी लक्ष्मी बाई केन्द्रीय कृषि विश्वविद्यालय''' का जालघर

श्रेणी:भारत के कृषि विश्वविद्यालय
ई-कृषि

**ई-कृषि** (E-agriculture) कृषि के क्षेत्र में एक नयी संकल्पना है।

## बाहरी कड़ियाँ
*ई-खेती (इण्डिया वाटर पोर्टल)

श्रेणी:कृषि
फेनी (मादक पेय)

**फेनी** एक मादक पेय है जो विश्व में केवल गोवा में बनायी जाती है। यह दो तरह की होती है, पहली नारियल से बनने वाली तथा दूसरी काजू से बनने वाली।

## बाहरी कड़ियाँ
*गोवा की फेनीः देसी 'ठर्रा' ब्रांडेड लेबल

श्रेणी:मादक पेय